Уладзімір Карачэўскі падкрэсліў, што лічыць фарміраванне станоўчага іміджу “Беларусьфільма” адной са сваіх галоўных задач. Плануецца перазапуск сайта кінастудыі на трох мовах — беларускай, рускай і англійскай, а таксама выпуск промаролікаў, якія рэкламавалі б прадукцыю “Беларусьфільма”. Моцна зацікаўлена кінапрадпрыемства і ў новых рынках збыту. Так, у якасці прыярытэтных кірункаў — рынкі Сярэдняй, Цэнтральнай, Паўднёва-Усходняй Азіі, Усходняй і Заходняй Еўропы.